Haširama Sendžu

**Haširama Sedžu** (千手柱間, *Senju Hashirama*) bio je legendarni vođa Sendžu klana poznat kao **Bog šinobija** (忍の神, *Shinobi no Kami*) i najmoćniji nindža svog vremena. U želji da uspostavi mir u svetu, osnovao je Selo sakriveno u lišću zajedno sa svojim dugogodišnjim prijateljem i saveznikom — Madarom Učihom. Poverenje koje je selo polagalo u njega, ubrzo će mu doneti titulu **prvog hokage** (初代火影, *Shodai Hokage*). I ako za života nije uspeo da uspostavi mir, njegova ideologija je nastavila da živi u srcima ljudi i oblikuje svet šinobija čak i nakon njegove smrti.

## Prošlost

### Era zaraćenih strana

Haširama je rođen u eri zaraćenih strana kao najstariji od četvorice braće, sinova Bocume Sendžua. Odrastavši na bojnom zajedno sa svojom braćom, Haširamin jedini zadatak je bio da učestvuje u ratu protiv klana Učiha.

Tokom jedne od ratnih pauza, Haširama upoznaje dečaka njegovih godina po imenu Madara. Njih dvojca ubzo razvijaju prijateljstvo ali i rivalstvo takmičeći se u bacanju kamenčića i mokrenju u reku, u kojima vrlo često Haširama pobeđuje. Nakon smrti njegove braće Kavarame i Itame, Haširama i njegov jedini preostali brat Tobirama shvataju da novi sistem šinobija treba okonča ciklus umiranja dece na bojnom polju i da ujedini klanove Učiha i Sendžu.

Kao i Haširamina, i Madarina braća su ginula na bojnom polju vrlo mlada, i dva prijatelja su zamišljala bolji svet u kome se deca neće međusobno ubijati i u kome će njihova braća biti sigurna od zla. Kao meru predostrožnosti, Haširama i Madara ne otkrivaju jedan drugom prezime, i ako je prava istina zapravo da su njihovi klanovi u krvavom ratu. Kada prijatelji otkriju da su poreklom iz suprotstavljenih klanova, Haširama odlučuje da mu je prijateljstvo sa Madarom važnije od bilo kakvog sukoba, dok se mladi Učiha okreće porodici vođen mišljenjem da su njihovi snovi o miru bili nedostižni.

Narednih godina, Haširama i Madara nastavljaju da se sastaju ali kao protivnici na bojnom polju. Međutim, njihove borbe nikada nisu imale završetak iz razloga što Madara nije bio dovoljno jak da se suprotstavi Haširami, koji zapravo nikad nije imao tendenciju da povredi nekog koga smatra prijateljem. Vremenom dva protivnika postaju vođe svojih klanova. U nekoj od narednih godina, Haširama nudi Madari pomirenje, i mnoge Učihe ovo privlači. Međutim, Madara nije mogao da prihvati to, iz razloga što je Tobirama Sendžu, Haširamin brat ubio njegovog mlađeg brata Izunu. Madara nešto kasnije, uzima Izunine oči i budi večni Mangekjo Šaringan. Zatim, dolazi do borbe između Madare i Haširame i ako on na kraju gubi. Umesto da ubije Madaru i okonča ratove, Haširama mu nudi svoju smrt kao pošteno rešenje nakon što je Tobirama ubio Izunu. Videvši koliko je Haširamino srce veliko, Madara mu govori da se ne ubije već pristaje na mir.

### Osnivanje Konohe

Haširama i Madara, zajedno sa članovima klanova pristalica, postižu dogovor i osnivaju selo mira, u kojem deca nikada nebi trebalo da umru na bojnom polju. Madara predlaže da se mesto zove Selo sakriveno u lišću, što ga na neki način čini kumom sela. I ako je pomoću svog drvenog stila izgradio veliki deo infrastrukture u selu, Haširamina želja je bila da Madara ponese titulu vođe, prvog hokagea. Međutim, po Tobiraminom mišljenju, hokagea je trebalo izabrati demokratski unutar sela, kako je i bilo. S toga, meštani su presudili u Haširaminu korist i on postaje prvi hokage. Bez obzira na to, Haširama, sada novi vođa, predlaže Madaru za svog savetnika kako bi poboljšao mišljenje seljana o njemu i jednog dana ga načinio novim hokageom. Smatravši da je ta pozicija već određena za Tobiramu, Madara napušta selo sa mišljenjem da je Selo lišća bilo samo velika greška koja će se neslavno odraziti na Učihe, u nadi da će se on i Haširama još jednom sukobiti u borbi.

### Bitka u Dolini kraja

Kao što je i obećao, Madara se vraća u selo, izaziva Haširamu na borbu do smrti, sa podrškom u vidu devetorepe lisice pod svojom kontrolom. Kuramina snaga, moć Madarinog perfektnog Susanoa i Haširamine razorne tehnike su nastavile da se sudaraju što je dovelo do oblikovanja terena u mesto danas poznatog kao Dolina kraja. Nakon duge i iscrpljujuće borbe, Madara koji je bio toliko umoran da čak nije mogao ni da zadrži svoj Šaringan aktiviran, biva poražen i ubijen od strane Haširame. Trenutak pred smrt, Madara se priseća svog detinjstva i konstatuje kako se Haširama mnogo promenio od tada. Nedugo po završetku bitke, Tobirama odnosi i sahranjuje Madarino telo na tajnom i dobro skrivenom mestu ispod Konohinih planina, a Kurama biva zapečaćena u Haširaminu ženu, Mito Uzumaki.

### Period mira

U narednom periodu, Haširama je doprineo uspostavljanju blagostanja u svetu šinobija. Sem što je pomogao u obuci Hiruzena Sarutobija, jednog od učenika njegovog brata Tobirame, dobio prvu unuku, Cunade i zapečatio brojne zabranjene tehnike u svitak pečaćenja, maladi hokage je uspeo da proširi svoju mirovnu ideologiju širom sveta i inspiriše osnivanju ostala četiri velika sela nindži. Nešto kasnije, organizuje prvi sastanak kagea na kome izlaže svoju ideju ravnopravnosti među selima, tako što bi im ravnopravno podelio repate zveri kako bi izbalansirao snagu između njih. Međutim, saradnja nije bila toliko jednostavna kao što se Haširama nadao, što se vidi iz Tobiraminog predloga da druga sela plaćaju porez na zver koju su dobile i iz predloga prvog kazekagea da umesto zveri selo peska dobije novčanu naknadu i plodan deo Zemlje vatre. Kako su nemiri i netrpeljivost počeli da rastu, Haširama je počeo da brine da će svaki sledeći sporazum biti samo privremen i da ratovi i nesuglasice nikada neće biti potpuno okončani.

Njegove sumnje su se ispostavile tačnim. Ubrzo, mir koji Haširama toliko želeo počeo je da se raspada. U nekom trenutku u prošlosti, selo vodopada šalje atentatora Kakuza da ubije hokagea, ali ga Haširama pobeđuje i njegova misija se završava neuspehom. Na posletku, Haširamina želja za mirom se nije bila ostvarena tokom njegovog života; a on je umro dok je Selo lišća bilo u usponu. Pre smrti, predao je Tobirami titulu hokagea i naložio mu da se dobro ophodi prema Učihama.

## Sposobnosti

Haširama je poznat kao najjači šinobi svog vremena, kao i jedan od najmoćnijih u istoriji, zbog čega je i stekao nadimak **Bog šinobija** (忍の神, *Shinobi no Kami)*. Madara, koji je takođe smatran legendarnim šinobijem, priznao je da nikada nije bio dovoljno jak da porazi Haširamu, čak ni sa večnim Manekjo Šaringanom i devetorepom lisicom na svojoj strani. Zahvaljujući svojim jedinstvenim moćima, Haširama je mogao sam da ukroti i zarobi osam od devet repatih zveri i podeli ih ostalim nacijama šinobija. Tokom Četvrtog svetskog rata šinobija, Kabuto je tvrdio da je njegova snaga kao nindže bila toliko velika da niko osim Madare, nije bio ni blizu da toliko jak da bi se uporedio s njim još od njegove smrti.

### Fizičke predispozicije i čakra

Kao član klana Sedžu i reinkarnacija Ašure Ocucukija, Haširama je posedovao ogromnu životnu silu i fizičku snagu. Ovo je njegovu čakru učinilo izuzetno moćnom i toliko gustom da je mogla da učini štetu na mestu na kom bi se nalazio prilikom njenog oslobađanja. Tokom Četvrtog rata šinobija, nakon što je video kako Naruto Uzumaki razdeljuje svoju i čakru devetorepe lisice čitavim ujedinjenim snagama šinobija, Haširama je tvrdio da je količina raspodeljene čakre bila skoro toliko velika kao njegova. Njegova kontrola čakre je dovoljno napredna da izvodi razne složene i tehnike velikih dimenzija sa samo nekoliko ili nimalo znakova rukama. Takođe, uspeo da napravi deset drvenih klonova, održavajući istovremeno Barijeru četiri crvena janga.

Haširamina životna sila mu daje dovoljno izdržljivosti za neprekidnu borbu od dvadeset i četiri sata, posle koje je idalje imao snage da nastavi, i volju dovoljno snažnu da se lako odupre kontroli usavršene Tehnike reanimacije. Njegovo telo je bilo neverovatno vitalno, sa moćima regeneracije toliko velikim da je mogao da u trenutku izleči većinu povreda bez propratnih efekata, sa kojima su se mogle meriti samo Cunadina i Narutova (uz pomoć Kuramine čakre) moć oporavka.

### Nindžicu

Haširama može da koristis tehniku Prizivanja: Petostruki Rašomon, koja je najjača varijacija tehnike Prizivanja: Rašomon, koja je dovoljno jaka da skrene Bombu Repate Zveri. On je pokazao i znanje u Barijeri Nindžicua. On je bio neverovatan u Medicinskom Nindžicu, sa kojim je u stanju da izleči rane bez zanaka rukama. Haširama je ponekad nosio i svitke u borbu, u kojima bi držao više tipova mačeva. Samim tim što je bio dovoljno vešt da se bori oružijem sa Madarom, dokazao je da je vešt mačevalac. U animeu može da koristi Pečat Ugovora, da razbije Madarinu kontrolu nad Kuramom.

#### Prirodna transformacija

Iako je bio vešt u svih petosnovnih Prirodnih Transformacija i mogao je da koristi Jin i Jang izdanje, Haširama je najpoznatiji po svom korišćenju Drvenog stil, kombinacijom Zemljane i Vodene Prirodne Čakre. Po pretvaranju svoje Čakre u izvor života, Haširama je mogao da stvori da stvori drvo i bilje iz same njegove zemlje, kao i biće od drveta, koje može da kontroliše. Ova sposobnost je primetna da je Haširama jedini koji može da je izvede u originalu, kada su drugi pokušali da je izvedu, bila je neuporedivo slabija. U animeu je prikazan da je mogao da koristi Drveni stil, bez znakova rukama.

Haširama je bio u stanju da stvori konstrukciju Drveta za bilo koju svrhu. Njeogva najpoznatija sposobnost je da stvori Drvene Klonove, koji se skoro ne razlikuju od njega. On je takođe mogao da napravi cvetanje drveća, čiji bi polen onesvestio protivnike. Mogao je da stvori zaštitne struktur u stanju da izdrže Bombu Repate Zveri, ogromne ruke od drveta da uhvate ogromne stvari koje protivnik baci na njega, kao i Drveno Gigantno Humanoidno stvorenje, dovoljno jak da se bori sa Madarinim Perfektnim Susanom. U animeu je mogao da koristi korenje, koje mu omogućava da napadne iz više uglova. Kada uđe u Sejdž mod njegove sposobnosti postanu mnogo veće i ofanzivnije, što dokazuje tehnika Drvenog Boga od Hiljadu Ruku, kojim bi zasuo baraž ruku na protivnika, koji ne bi mogao ni da izdrži Kurama sa oklopom Perfektnog Susana, u stvari bio je prvenstveno odgovoran za formiranje "Doline Kraja".

Haširami je Drveni stil odobrio i metod da kontroliše Repate zveri i uspava ih. On je mogao da stvori Drvenog Zmaja oko sebe i da apsorbuje Čakru. Nakon što zver dovoljno oslabi, Haširama će upotrebiti Hokage Stil: Potčinjavanje: Kakuanov povratak u ljudskost stavljanjem ruke na nju da stavi zver na spavanje. On je pobedio nekoliko zveri na ovaj način, sposoban da ih tako kontroliše više od jednom.

### Sendžicu

Zbog svojih ogromnih rezervi čakre Haširama je mogao da upotrbi mod musraca. U ovom modu on dobija crvene oznake na njegovim očima i čelu. Iako se ne zna gde ga je naučio, Haširama je pokazao da ga impresivno koristi. Njegove raznovrsne tehnike Drvenog stila postaju jače, dok je u modu mudraca. U ovom stanju može da upotrebi svoju najjaču tehniku, Drvenog Boga od Hiljadu Ruku.

### Ostale sposobnosti

Kao Sendžu, Haširama je obučen u različitim Šinobi sposobnostima. U mangi, on koristi gendžicu, da protivnika ostavi u mraku dok on koristi tehniku.